Gesin deur brandweer gered | Die Vryburger
‘n Gesin wat in groot moeilikheid beland het toe hulle waterponies in seewier by Melkbosstrand vasgesit het, is deur die Milnerton-brandweer gered.
Die ma en een van die kinders het van die golwe ontsnap, maar die pa en ander seun is van hul waterponie afgestamp. Albei het reddingsbaadjies aangehad en is ongedeerd.
Die span was besig met ’n oefening in die water daar naby toe hulle gou gespring het om die mense te help, het die Stad Kaapstad in ’n verklaring gesê.
Die beamptes het hulle terug strand toe gehelp en die waterponie uitgesleep. Koshuismoord: Beskuldigde se prokureur onttrek | Maroela Media
Thabani Mzolo en Charl Claassen vroeër in die hof. Claassen het hom aan die saak onttrek omdat hy nie betaal is nie. Foto: ANA.
Die verhoor van ŉ student van die Mangosuthu-Universiteit van Tegnologie se vermeende moordenaar is Maandag uitgestel omdat sy prokureur nie vir sy dienste vergoed is nie.
Thabani Mzolo (24) word daarvan beskuldig dat hy die eerstejaar Zolile Khumalo (21) op 1 Mei vanjaar in haar Lonsdale-koshuiskamer vermoor het en daarna in ŉ reeks inskrywings in die sosiale media oor sy misdaad gebieg het.
Die saak in die hooggeregshof in Durban is vandag tot 15 Oktober uitgestel nadat Mzolo se regsverteenwoordiger, Charl Claassen, gevra het om hom aan die saak te onttrek. Hy het aan die hof gesê is hy is nie betaal nie.
Die staat beweer dat Khumalo haar verhouding met Mzolo in Maart of April vanjaar beëindig het. Volgens die akte van beskuldiging het die beskuldigde dit nie aanvaar nie. “Hy het toe besluit om haar om die lewe te bring.”
Zolile (Zoe) Khumalo. Foto: Facebook
Mzolo het daarna glo na die oorledene se koshuis naby die Durbanse middestad gegaan en toegang verkry deur ŉ medestudent te vra of Khumalo in haar kamer is.
Mzolo het haar na bewering voor haar kamermaat en dié student wat haar gaan soek het, doodgeskiet. Hy het haar glo ook geskop.
Met sy eerste hofverskyning op Donderdag 3 Mei het Mzolo hom die gramskap van studente en die gemeenskap op die hals gehaal toe hy pal vir fotograwe gegrynslag het en gelyk het asof hy ŉ gebaar maak soos iemand wat ŉ sneller trek, het Maroela Media berig.
Charl Claassen Thabani Mzolo Zolile Khumalo